Parker Pen Maatskappy

Die Parker Pen-maatskappy is 'n vervaardiger van penne. Die maatskappy is in 1891 deur George Safford Parker in Janesville, Wisconsin gestig.

 Geskiedenis 
George Parker was 'n verkoopsagent vir die John Holland Gold Pen Company. Hy bekom sy eerste patent vir vulpenne in 1889. In 1894 ontvang hy nog 'n patent vir sy "Lucky curves"-voedingstelsel, wat meer ink terug na die pen se stam stuur en sodoende minder ink mors. Vanaf die 1920’s tot die 1960's was Parker die nommer een pen-maatskappy ter wêreld, voor die koms van die balpuntpen. In 1987 verskuif die maatskappy na Newhaven, East Sussex in Engeland. Die Gilette Maatskappy koop vir Parker in 1993, maar verkoop vir Parker weer in 2000 aan Newell Rubbermaid, wat ook Papermate en Watermans besit.

 Modelle 
 Jointless (1899)
 Jack Knife Safety (1909)
 Duofold (1921)
 Vacumatic (1932)
 Jotter (1954
 61 (1956)
 75 (1964)
 25 (1975)
 Arrow (1982)
 Vector (1986)
 Duofold International (1987)
 95 (1988)
 Sonnet Mk1 en Mk2 (1993)

 Martini-formule 
Parker Penne het 'n advertensie in die 1970's gehad met 'n hand wat die volgende formule met 'n Parker-pen skryf.

Die resultaat was dat baie wetenskaplikes wou weet wat die formule beteken het. Die formule is egter 'n humoristiese een en is 'n resep vir 'n martini-drankie. 3,5 dele gin en 'n halfdeel van vermouth oor vier dele H2O3 (ysblokkies) met drie roere.
Hulle het wel 'n brief ontvang waar die skrywer glo vra het: "Wie het al ooit van 'n martini sonder 'n olyf gehoor?"

Kategorie:Skryfgereedskap